Document ID: 32004R2000

KOMISJONI MÄÄRUS (EÜ) nr 2000/2004,
19. november 2004,
millega lubatakse ülekandeid Korea Vabariigist pärit tekstiil- ja rõivatoodete koguseliste piirnormide vahel
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta, (1) eriti selle artiklit 7,
ning arvestades järgmist:
(1)
Euroopa Majandusühenduse ja Korea Vabariigi vahelise tekstiiltoodetega kauplemise lepingus (parafeeritud 7. augustil 1986, heaks kiidetud nõukogu otsusega 87/471/EMÜ, (2) viimati muudetud 22. detsembril 1994 parafeeritud ja nõukogu otsusega 95/131/EÜ (3) heaks kiidetud kirjavahetuse teel sõlmitud kokkuleppega) on sätestatud, et kvoodiaastate vahel võib teha ülekandeid.
(2)
Korea Vabariik esitas 6. septembril 2004 kvoodiaastate vahelise ülekandmise taotluse.
(3)
Korea Vabariigi taotletavad ülekanded kuuluvad määruse (EMÜ) nr 3030/93 artiklis 7 osutatud ja VIII lisa 9. veerus sätestatud soodustussätete reguleerimisalasse.
(4)
On asjakohane see taotlus rahuldada.
(5)
Käesolev määrus peaks soovitavalt jõustuma järgmisel päeval pärast selle avaldamist, et ettevõtjad võiksid sellest võimalikult kiiresti kasu saada.
(6)
Käesoleva määrusega ettenähtud meetmed on kooskõlas määruse (EMÜ) nr 3030/93 artikli 17 alusel loodud tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2004. kvoodiaastal on Korea Vabariigist pärit tekstiiltoodete suhtes kehtestatud koguseliste piirnormide vahelised ülekanded lubatud käesoleva määruse lisa kohaselt.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. november 2004

Labels: 3
1
15
18